Nexø by og havn

Klezmer for børn
2024-07-02 11:00 - 12:00 (Europe/Copenhagen) | Svanekegaarden, Skippergade 2-8, Svaneke, 3740
Klezmofobia

Kom og vær med til en fantastisk syng med og danse koncert for børn i alle aldre og deres forældre, når Klezmofobia spriller op til familie koncert – vi lover at det IKKE er kedeligt
Klezmofobia er mere velspillende end nogen sinde. De mange års intense sammenspil og hundredvis af koncerter kan i den grad mærkes, når de garvede spillefolk med legende lethed kaster sig ud i spillevende kædedanse, rock ́et klezmer og smukke ballader.
I front er Nordens klezmerdronning, Channe Nussbaum, hvis vokal har power – og alderens skønhed og dybde.
Spilleglæden er stor hos de garvede spillefolk i Klezmofobia, der glæder sig til atter at betræde venues i Danmark, og mærket suset fra de tusinder af fans, der elsker at danse, synge og græde til Klezmofobias musik.
Line up: Channe Nussbaum, vokal Bjarke Kolerus, klarinet Ole Reimer, trompet Andreas Ugorskij, guitar Jesper Lund Jakobsen, balalajka bas Jonatan Aisen, trommer

Sted
Svanekegaarden

Pris
Kr. 75 inkl. billetgebyr

Musikkalender Nexø Torv
2024-07-01 15:00 - 17:00 | Nexø Torv, Torvet, Nexø, 3730, Danmark
Nyd musik fra scenen på Nexø Torv:

Mandag 1/7 15.00-17.00 Ud fra Femte
Mandag 8/7 13.00-15.00 Ud fra Femte
Torsdag 11/7 14.00-16.00 Born 2 Party
Lørdag 13/7 13.00-15.00 Den Skaldede kok med Wittrock og Co
Mandag 15/7 11.00-13.00 Ud fra Femte
Tirsdag 16/7 15.00 Opera på Torvet
Torsdag 18/7 13.00-15.00 Blues Rendezvous m/Troels Skovgaard
Fredag 19/7 14.00 – 16.00 Broken Ballad Brigade
Mandag 22/7 11.00-13.00 Pingholms Disciple
Mandag 22/7 14.00-16.00 Born 2 Party
Torsdag 25/7 11.00-13.00 Beat & Brøl
Lørdag 27/7 12.00-14.00 COZY
Mandag 5/8 13.00-15.00 Jes Holtsø med Wittrock og Co

BLIXEN SALON
2024-06-27 19:30 - 22:00 | Svanekegaarden, Skippergade 2-8, Svaneke, 3740
Storytelling med Karen Blixen

Karen Blixen er pioner og foregangskvinde for sin samtid. Hun bruger sine nederlag som afsæt for at skabe succes som forfatter. Oplev historien om Karen Blixens lederskab og lad dig inspirere af hendes vej gennem livet.
Hør skuespiller og Blixen-fortolker Anne Lilballe gengive Karen Blixens livsmottoer og fortælle anekdoter fra forfatterskabet og farmen i Afrika.
Anne Lilballe optræder i rollen som Storytelleren Karen Blixen med Rungstedlundfondens tilladelse .
Vi skåler naturligvis med fru Blixen i “skum” (Karen Blixens ord for bobler).
Kommentarer og spørgsmål er velkomne ved den efterfølgende “artist-talk” med Anne Lilballe.

Sted
Svanekegaarden

Pris
150,- inkl. Bobler og Billetgebyr

Opera for alle – alle for Opera
2024-06-09 15:30 - 18:00 | Svanekegaarden, Skippergade 2-8, Svaneke, 3740
De kendte hits i ny forklædning

Svanekegaarden byder velkommen til ÅRETS operasatsning med en Forestilling fra guidOpera:
Medvirkende: Guido Paevatalu, Niels Jørgen Riis, Signe Asmussen, Josefine Andersson
Musik: Kapelmester Leif Greibe Trio
Ide og instruktion: Guido Paevatalu
I denne forestilling vendes der op og ned på historierne i kendte og elskede operaer som Carmen, La Traviata og Rigoletto. Der digtes videre på karakterernes skæbner til lyden af Mozarts, Puccinis, Bizets og Verdis geniale musik.
Hvad sker der efter Puccinis Mimi er død? Bliver hendes Rodolfo kærester med veninden Musetta? Og hvad med Violetta i Verdis udødelige La Traviata? Hvad nu, hvis hun havde fået vaccinen mod tuberkulose i tide? Og hvad sker der, når hundyret Carmen møder superforføreren Don Juan?
Kom med til en forestilling fyldt med musik fra øverste hylde af operarepertoiret og med fire sangere i topform, som guider dig gennem et helt nyt univers af fake news og alternative fakta. Det kommer ikke til at gå stille af!
Glæd Jer for det gør vi!

Sted
Svanekegaarden

Pris
Alm: 385- – +65: 310,- – Ung u.25: 210,- inkl. billetgebyr

Bornholmsk musikaften på Møbelfabrikken
2024-06-04 19:30 - 21:00 | Møbelfabrikken, Gl. Rønnevej 17, 3730 Nexø, Gl. Rønnevej 17, Nexø, 3730, Danmark
Bornholmsk musikaften på Møbelfabrikken tirsdag den 4. juni kl. 19.30
Jens Ole Pihl ledsages af
Nils Jespersen sax,Allan Jensen, slagtøj
Entre ved døren 50kr
På scenen er Jens Ole Pihl, der har et bornholmsk bagkatalog fra 3 CD-udgivelser med egne sange i samarbejde med tekstforfatteren Kurt Kofoed.
Bl.a. sange som “Far, hvoffor sajler vi te ystâ? ,Jâ va liddinj horra, Storminj å Bornholmsa Brân, Fizlan i pumpan , Rujle Ruth frå Robbedale.
Jens Ole Pihl er Nexø-horra, bosiddende i Sønderborg men er på Bornholm 1 uge hver måned, hvor han driver fysioterapiklinik på Møbelfabrikken i Nexø.

Mikkel Ploug Trio
2024-05-29 19:30 - 22:00 | Svanekegaarden, Skippergade 2-8, Svaneke, 3740
Fra Carl Nielsen over Mikkel Ploug til Duke Ellington

Mikkel Ploug har med turnéer i over 25 lande, 17 udgivelser på velrenommerede internationale pladeselskaber og med millioner streams på Spotify, slået sig fast på den internationale jazzscene.
Mikkel’s album “Faroe” blev udtaget til første runde af de amerikanske Grammy Awards i kategorien “Best Instrumental Jazz Album” i 2018.
Hans virke spænder vidt fra solist med Den Kongelige Ballet og med DR Big Band, og samarbejder med en række store musikere i ind og udland, blandt andre den amerikanske saxofonist Mark Turner og den tysk-amerikanske koreograf og danser Tilman O’Donnell.
Hans album Balcony Lullabies blev anbefalet af Rolling Stone Magazine og kåret til årets jazzalbum i England og Tyskland. Til denne lejlighed spiller han med sin danske trio der tæller Jeppe Skovbakke som også er bassist med bands som Guldimund, Teitur og I Got You On Tape. På trommer er Martin Andersen, en af Danmarks dygtigste og mest efterspurgte trommeslagere.
Sammen fortolker trioen både Carl Nielsen melodier og musik af Mikkel Ploug, Duke Ellington og mere.
Mikkel Ploug Trio:
Mikkel Ploug – guitar
Jeppe Skovbakke – kontrabas
Martin Andersen- trommer
5 hjerter – Politiken: “Mesterguitarist fortolker sangskatten så tårren triller”
Mikkel Ploug is the latest sensation in European jazz guitar scene with a personal voice and sound that sings – La Vanguardia ES
Masterclass – the danish guitarist Mikkel Ploug is on the way into the Champions League of contemporary jazzguitarists – Jazzpodium DE
“Extreme beauty“ (Faroe 2018) Downbeat USA
“Stunning” Wall Street Journal USA
Since hearing danish guitarist Mikkel Plougs Balcony Lullabies I just can’t stop dreaming – Kulturmagazin Musenblaetter, Germany.
“a superb record”. Moving, generous” – Citizen Jazz – France
From one man’s balcony to the whole wide world, here’s to hope and prosperity…. Incredibly comforting and expressive solo session is the end result. Ploug speaks to peace and calm with incredible clarity. All About Jazz US

Sted
Svanekegaarden

Pris
Kr. 180 samt u/25 kr. 100 Inkl. Billetgebyr

Det danske kongehus - Aktuel Status
2024-05-25 15:00 - 17:00 | Svanekegaarden, Skippergade 2-8, Svaneke, 3740
Thomas Larsen

Fra du fik nytårschampagnen i den gale hals 31. december lidt over kl. 18 frem til dagene midt i januar mødte vi ham dagligt på TV – Nu kan du høre ham fortælle på Svanekegaarden:
Fremtiden for Kongehuset
En suveræn dronning har abdiceret efter svimlende 52 år på tronen – og et nyt kongepar skal tage over og åbne helt nye kapitler for en institution, der rækker mere end 1000 år tilbage i tiden.
Hør kongehusekspert Thomas Larsen fortælle om dronning Margrethes tid som regenten, et helt land lærte at holde af og respektere dybt, og hør ham fortælle om baggrunden for den overraskende, men kloge abdikation, som dronningen har gennemført.
Og hør ham ikke mindst fortælle om det nye tæt sammensvejsede team, som fremover skal stå i spidsen for Kongehuset, og som skal løfte den monumentale opgave, som består i at repræsentere landet udadtil og samle det indadtil. For det er i sin essens dén opgave, som venter det nye kongepar, Kong Frederik og Dronning Mary.
Thomas Larsen har i årenes løb interviewet medlemmerne af den kongelige familie, og har skrevet flere roste bøger om dronning Margrethe og Kongehuset, herunder De dybeste rødder samt Monark og Menneske. Derudover er han en meget anvendt ekspert i radio og tv, når der zoomes ind på kongefamilien og kongehuset.

Efter 52 år på tronen har Dronning Margrethe II overdraget ansvaret til Kong Frederik X og Dronning Mary ogI dette spændende foredrag, får vi en aktuel status på det danske kongehus, samt en unik indsigt i tronskiftet.
Thomas Larsen vil fortælle om Dronning Margrethe, en regent som hele nationen lærte at holde af og respektere dybt. Han fortæller også om baggrunden for den overraskende, men kloge abdikation, som Dronningen fik gennemført – og om det nye kongepar, som skal løfte den monumentale opgave, at repræsentere landet udadtil og samle det indadtil… Forbundne, forpligtet, for Kongeriget Danmark.
Thomas Larsen er journalist, politisk kommentator og forfatter til en række populære biografier af kendte danskere. Thomas Larsen har i årenes løb interviewet medlemmerne af den kongelige familie, og skrevet flere roste bøger om Dronning Margrethe og Kongehuset, herunder ”De dybeste rødder” og ”Monark og Menneske”. Derudover er han en yderst anvendt ekspert i radio og tv, når der zoomes ind på kongefamilien og kongehuset.
Anbefalinger fra andre, som har oplevet Thomas Larsen:
– “Thomas Larsen er utrolig kompetent og velforberedt. Hans foredrag var virkeligt spændende og gav gode og sobre vinkler på hans samtaler med Dronning Margrethe. Thomas var imødekommende og reflekterende overfor de mange spørgsmål fra deltagerne. En gennemført god oplevelse”. (Nyborg Strands Sommerkursus)
– “Utroligt spændende foredrag med Thomas Larsen, som man kan mærke lever sig meget ind i det han fortæller om, og brænder for det. Vi har fået stor ros fra de deltagende, og alle gik derfra lidt klogere på hele situationen”. (Zenit Consult).
– “Thomas Larsen er en yderst kompetent foredragsholder. Som arrangør glæder man sig også over, at han møder op i god tid og interesserer sig for selve arrangementet”. (FOF Syd- og Vestsjælland)

Sted
Svanekegaarden

Pris
Kr. 165 pr stk – SV kr. 145 – Ung u. 25 kr. 105 inkl billetgeyr

Tour De NB
2024-05-25 14:00 - 17:00 | Nexø Torv, Torvet, Nexø, 3730, Danmark
Tour De NB
Nexø Boldklub sponsorcykelløb.
Lørdag d. 25 maj 2024 kl. 14.00
Alle er inviteret til at deltage eller heppe, når cykelfesten vender tilbage
i Nexøs gader, og vi igen skal samle penge ind til til Nexø Boldklubs ungdom.

Bornholms Kunstrunde 2024
2024-05-20 13:00 - 16:00, 2024-05-19 13:00 - 16:00, 2024-05-18 13:00 - 16:00, 2024-05-17 13:00 - 16:00, 2024-05-16 13:00 - 16:00, 2024-05-15 13:00 - 16:00, 2024-05-14 13:00 - 16:00, 2024-05-13 13:00 - 16:00 and 10 more dates | Svanekegaarden, Skippergade 2-8, Svaneke, 3740
Svanekegaarden udstiller værker fra årets bornholmske kunstrunde
Bornholms Kunstrunde gennemføres i 2024 for 9. gang.
Svanekegaarden præsenterer Bornholms Kunstrunde 2024 i udstillingssalen.
Bornholms Kunstrunde er en årlig begivenhed som finder sted hvert år i Kristi Himmelfartsferie i år er det 9.-12. maj, hvor en lang række kunstnere og kunsthåndværkere åbner deres værksteder og atelier for publikum.
Kunstrunden blev første gang afholdt i 2016 og har siden været afholdt hvert år. Bornholms Kunstrunde er en samling af kunstnere og kunsthåndværkere på Bornholm som udstiller deres kunst og kunsthåndværk for offentligheden. Bornholms Kunstrunde er en unik mulighed for at møde kunstnerne og se deres værker i deres naturlige omgivelser.
Alle kunstnere er velkomne til at deltage i Bornholms Kunstrunde. Kærligheden til kunst og bornholm er det som samler os.
Svanekegaarden udstiller eet værk fra hver af de deltagende kunstnere så det er på Svanekegaarden man kan danne sig et overblik og måske kan planlægge årets rundtur i den bornholmske kunst.
Årets deltagere i kunstrunden: Opdateres snarest
På udstillingen er der selvfølgelig information om, hvor de øvrige værker af den enkelte kunstner/kunsthåndværker kan ses under kunstrunden samt hvor man finder resten af Kunstrundens deltagere.
Udstillingen har fernisering Torsdag 18. april kl 17-18.30
Udstillingen er åben fredag 19. april – 20. maj: Tirsdag – Søndag kl. 13-16 samt 2. pinsedag 20. maj

Sted
Svanekegaarden

Pris
Kr. 30

Claus Hempler
2024-05-15 20:00 - 21:15 | Svanekegaarden, Skippergade 2-8, Svaneke, 3740
Navnet er Hempler
Siden udgivelsen af ”Kufferten Fuld Af Mursten” i 2019 har Claus Hempler optrådt for fulde sale over hele landet.
Dog var det allerede som helt ung, at Claus Hempler slog sit navn fast som sanger i det succesombruste band Fielfraz. Siden har han udgivet en håndfuld klart definerede soloplader, der gav ham ry som en af vores store, stildannende sangere og en musikernes musiker.
Dog var det var som om, at denne voksne, etablerede sanger sprang ud som helt nyt navn med udgivelsen i 2019. For første gang nogensinde skrev han på dansk og det gav et helt nyt liv til musikken. Sange som ”Jeg Drømmer Om En Sang”, ”Op” og ”Navnet Er Hempler” streames og spilles stadigt flittigt på radioen.Det er med udgangspunkt i de sange – og måske flere nye finder plads på sætlisten – at Hempler nu tager på turné.
Claus Hempler modtog januar 2020 to priser ved Steppeulven (Årets Album og Årets Tekstforfatter), derudover vandt han i 2020 også to Carl-priser (Årets Komponist og Årets Tekstforfatter) og er desuden modtager af både Dan Túrell-medaljen og F.P. Jacs Mindelegat.
****** Fyens Stiftidende
****** Politiken
***** Berlingske
***** Gaffa

Sted
Svanekegaarden Bemærk spilletidspunkt – men vi holder baren åben fra 18.30, så kom og hyg med os inden koncerten

Pris
Kr. 310 inkl billetgebyr

MØF 2/6 Maria Helleberg - NY DATO
2024-05-12 15:30 - 17:30 | Svanekegaarden, Skippergade 2-8, Svaneke, 3740
Kold maj. (2023)
Det er kærlighed ved første blik, da Maria og Jørn møder hinanden en forårsdag på Rosenborg Slot. Begge er midt i livet, hun er forfatter, han er søofficer og hjemmeværnsmand, og han har læst alle hendes bøger. Et turbulent forhold begynder, fuld af livsglæde og leg, men også hemmeligheder og ætsende jalousi. For hvad er det, Jørn skjuler bag sit veltalende, charmerende ydre? Hvad laver han, når han pludselig forsvinder i flere dage? Og tør Maria tro på, at deres kærlighed er ægte? En ærlig og eftertænksom fortælling om intens kærlighed og livet efter kærligheden. Om frigørelse, sjælefællesskab og sorg – og om endelig at blive elsket som den, man er.
Maria Helleberg er Mag.art. i teatervidenskab med tilvalg i dansk, 1987 og debuterede med Seersken i 1986. I 2022 modtog hun Søren Gyldendal Skønlitteraturprisen.
Maria Hellebergs begejstring for litteratur, stærke kvinder og historie har givet os over 80 produktioner at nyde. Hendes mere end 30 romaner tager gerne udgangspunkt i historiske emner, som er tilsat både fantasi og hjerte, og som er skåret frem af fakta ved hjælp af hendes akademiske baggrund. ”Dronningen af den historiske roman” har bidraget med hele fem værker til den store skønlitterære Danmarks-krønike ”Slægten”, og tidligere i forfatterskabet greb hun gerne ud over Danmarks grænser med nedslag i Hellas, Sovjetunionen og Mellemøsten. Samt selvfølgelig romanerne om kvinderne fra Thy.

Arr er flyttet fra 24/3 pga sygdom såfremt man ikke kan den nye dato, gælder flg:

Flyttes til et andet forfattermøde
Refunderes mod fremsendelse af mail til booking@svanekegaarden.dk med oplysninger om navn, antal og bank kontonummer

Vi beklager ulejligheden.
Pris og tilmelding:
Antal arr. Alm u.25
3 stk. 390 180
4 stk. 480 220
6 stk. 660 300
Løssalg* 165 105
*Løssalgsprisen er inkl. billetgebyr
Man kan vælge frit mellem de 6 foredrag. Man kan købe 3, 4 eller 6 eftermiddage, eller enkelte eftermiddage.
Tilmelding pr. mail booking@svanekegaarden.dk med navn, mail, telefonnr., antal foredrag og hvilke numre, der ønskes (1-6). Beløbet overføres via bankoverførsel til Nordea 0650 6505748601

Sted
Svanekegaarden

Pris
Alm kr 165 -U.25 kr. 105 inkl billetgebyr for serier se beskrivelsen

Maria Carmen Koppel
2024-05-08 19:30 - 22:00 | Svanekegaarden, Skippergade 2-8, Svaneke, 3740
Danmarks ukronede soul dronning
Med albummet “FORGIVENESS”, markerer Marie Carmen sig ikke bare som Danmarks ukronede soul dronning men også en power-fuld sangskriver der har gravet dybt efter den inspiration og energi, som endte med at blive det nødvendige lys i mørket og fundamentet for “FORGIVENESS”. Med dette album viser Marie Carmen Koppel nu sin enorme råstyrke som komponist og tekstforfatter og deler gavmildt ud af den helt enestående vokale power og signatur, som Danmark kender og elsker.
Nu drager hun på turne med sine sange der har sunde rødder i den gospel, soul og R&B-tradition, som er karakteristisk for Marie Carmen Koppel, suppleret med de nye kraftfulde skud, som kun musikalske soul mates kan skabe sammen med genretradition og legesyg kærlighed og omgivet af Danmarks absolutte musikalske førstehold.
Man går rørt fra en koncert med Marie Carmen Koppel der har altid været garant for kvalitet, stor integritet og en stemmepragt i topklasse.

Keyboards: Steen Rasmussen
Trommer: Marco Diallo
Bas: Dan Rasmussen

Pressen skrev:
Lucia Odoom / anmeldelse af “Forgiveness” i Politiken:
“ Efter verdens længste januar er dette album som at blive svøbt i et blødt og varmt tæppe, lyden af håb midt i en tid med megen weltsmertz”
“Alle i dette land kender hendes stemme, der burde blive ordineret som medicin til hele befolkningen i influenza sæsonen”

Forgiveness fik 5 stjerner i Gaffa, Ivan Rod skrev bl.a:
“Hun omtales ofte som Danmarks ukronede soul dronning, og det Prædikat kommer ikke ud af det blå. Marie Carmen Koppel er ud af den gennemmusikalske Koppel-familie, men er i dag dem af alle der besidder den mægtigste vokal. Det er den, vokalen, der har gjort hende landskendt, ikke familien.

Sted
Svanekegaarden

Pris
Kr. 310 inkl. billetgebyr

Daniel Jul
2024-05-03 19:30 - 21:30 | Svanekegaarden, Skippergade 2-8, Svaneke, 3740
for første gang på Bornholm
Daniel Jul tager på tour og gæster Svanekegaarden på Bornholm med nyt album!
I forbindelse med sit nye album Neonfisk drager Daniel Jul på tourné, og gæster i denne forbindelse Bornholm og Svanekegaarden for første gang nogensinde!
Daniel Jul laver dansksprogede sange, der tager afsæt i hans eget liv. Han sætter sig selv på spil i sine tekster, og inviterer lytteren ind i et bramfrit og autentisk univers. Sangene bærer præg af en lyst til at eksperimentere i musikken, der stadig opleves melodisk og iørefaldende. Med sin nordjyske facon er Daniel Jul en fremragende storyteller, der formår at skabe billeder og scenarier, der både giver anledning til smil og tunge følelser.
Daniel Jul er et forholdsvis nyt navn på den danske musikscene, men har allerede spillet utallige livekoncerter, supportet Johnny Madsen, Juncker, Mathilde Falch, og Aura Dione, og har tilmed udgivet en EP (Agenda, 2019) og et album (Langt Fra København, 2021), og høstet airplay på de landsdækkende DR P4 og P5. Derudover kunne Daniel Jul pryde sig af en vinylhitliste placering som nr. 15 over de bedste sælgende vinyludgivelser i 2021 med sit første album.
Daniel Jul er nu aktuel med sit 2. album Neonfisk – der er produceret og skrevet i tæt samarbejde med sangskriverkollegaen Juncker. Singlerne har allerede klaret sig fint i radioen, og det er altså en yderst aktuel og spændende artist man kan opleve på Svanekegaarden d. 3. maj 2024, når Daniel Jul spiller de nye sange flankeret af Jacob Kraft, der bidrager på guitar og kor.
Arrangeret i samarbejde med Musikhuzet

Sted
Svanekegaarden

Pris
Kr. 80 inkl. billetgebyr
